Document ID: 31999D0120

KOMISSION PÄÄTÖS,
tehty 27 päivänä tammikuuta 1999,
väliaikaisista luetteloista kolmansien maiden laitoksista, joista jäsenvaltiot sallivat eläinten suolten tuonnin (tiedoksiannettu numerolla K(1999) 196) (ETA:n kannalta merkityksellinen teksti) (1999/120/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon 22 päivänä kesäkuuta 1995 tehdyn neuvoston päätöksen 95/408/EY (1) sellaisten kolmannen maan laitosten väliaikaisten luetteloiden laatimista siirtymäkauden ajaksi koskevista yksityiskohtaisista säännöistä, joista jäsenvaltioilla on lupa tuoda tiettyjä eläintuotteita, kalastustuotteita ja eläviä simpukoita, sellaisena kuin se on viimeksi muutettuna neuvoston päätöksellä 98/603/EY (2), ja erityisesti sen 2 artiklan 4 kohdan ja 7 artiklan,
sekä katsoo, että
neuvoston direktiivissä 92/118/ETY (3), sellaisena kuin se on viimeksi muutettuna direktiivillä 97/79/EY (4), säädetään, että eläinten suolia saa tuoda kaikista kolmansista maista,
neuvoston direktiivissä 77/99/ETY (5), sellaisena kuin se on viimeksi muutettuna direktiivillä 97/76/EY (6), säädetään puhdistettujen, suolattujen ja kuivattujen ja/tai lämmitettyjen vatsojen, rakkojen ja suolien tuotantoa, markkinoille saattamista ja tuontia koskevista edellytyksistä,
eläinten terveyttä koskevista vaatimuksista ja eläinlääkärintodistuksista eläinten suolien tuonnissa kolmansista maista säädetään komission päätöksessä 94/187/EY (7), sellaisena kuin se on viimeksi muutettuna päätöksellä 96/106/EY (8),
komissio on saanut eräistä kolmansista maista luettelot laitoksista, jotka mukana olevien takeiden mukaan vastaavat asiaa koskevia yhteisön terveyttä koskevia vaatimuksia, ja jos jokin laitos ei täytä näitä takeita, sen Euroopan yhteisöön suuntautuva tuonti voidaan keskeyttää,
komissiolla ei ole ollut mahdollisuutta varmistaa, että kaikkien asianomaisten kolmansien maiden laitokset täyttävät yhteisön vaatimukset ja että toimivaltaisten viranomaisten antamat takeet ovat pätevät,
määräaika, jona jäsenvaltiot saivat jatkaa eläinten suolien tuontia tunnustamistaan laitoksista olisi päättynyt 31 päivänä joulukuuta 1998,
tämän määräajan päättyessä sellaiset kolmannet maat, jotka eivät ole toimittaneet luetteloita laitoksistaan yhteisön säännösten mukaisesti, eivät enää voi viedä eläinten suolia yhteisöön,
eräiden maiden osalta olisi laadittava väliaikainen luettelo eläinten suolia tuottavista laitoksista päätöksessä 95/408/EY säädetyn menettelyn mukaisesti,
eräät kolmannet maat eivät kuitenkaan ole lähettäneet luetteloa laitoksistaan ajoissa ja teknisten ongelmien vuoksi terveystodistuksen laatiminen on viivästynyt; tämän vuoksi kaupan keskeytymisen estämiseksi on tarpeen siirtymäkauden toimenpiteenä myöntää lisäaikaa eläinten suolien, rakkojen ja vatsojen tuonnille näistä kolmansista maista; kolmansien maiden toimivaltaisten viranomaisten on varmennettava, että suolet, vatsat ja rakot on tuotettu asianmukaisin hygieniaedellytyksin, ja
tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
1. Jäsenvaltioiden on sallittava eläinten suolten tuonti liitteessä olevassa luettelossa mainituista laitoksista.
2. Eläinten suolien tuontiin sovelletaan edelleen myös muualla säädettyjä eläinlääkintäalan yhteisön säännöksiä.
2 artikla
Jäsenvaltioiden on sallittava suolten, vatsojen ja rakkojen tuonti kolmansien maiden laitoksista, jotka eivät kuulu liitteessä olevaan luetteloon, mutta joiden osalta kolmannen maan toimivaltainen viranomainen on varmentanut, että suolet, vatsat ja rakot on tuotettu asianmukaisin hygieniaedellytyksin, siirtymäkauden ajan 31 päivään maaliskuuta 1999 asti.
3 artikla
Tätä päätöstä sovelletaan 1 päivästä tammikuuta 1999.
4 artikla
Tämä päätös on osoitettu kaikille jäsenvaltioille.
Tehty Brysselissä 27 päivänä tammikuuta 1999.

Labels: 17
5
0
3
6